Իվան Կալյասկին

Իվան Կալյասկին (ռուս.՝ Каляскин Иван Владимирович, փետրվարի 4, 1913(1913-02-04), Shuya, Վլադիմիրի նահանգ, Ռուսական կայսրություն - դեկտեմբերի 17, 1997(1997-12-17), Սանկտ Պետերբուրգ, Ռուսաստան), խորհրդային պատմական գեղանկարիչ և մարտանկարիչ, Ռուսաստանի Դաշնության վաստակավոր նկարիչ (1997 թվական), Լենինգրադի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։  


== Կենսագրություն ==
Ծնվել է 1913 թվականի փետրվարի 4-ին, Վլադիմիրսկայա նահանգի Շույա քաղաքում։ 1932-1935 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետին կից (1935 թվական, 1961-1967 թվական) նախապատրաստական կուրսերում՝ Վլադիմիր Գորբի և Միխայիլ Կոպեյկինի մոտ։ Ավարտել է ինստիտուտը՝ Յուրի Նեպրինցևի արվեստանոցում՝ որակավորված գեղանկարչի կոչումով։ Դիպլոմային աշխատանքը եղել է «Օդաչուները» նկարը։ 
1935 թվականին ինստիտուտի առաջին կուրսն ավարտելուց հետո զորակոչվել է Կարմիր բանակ։ Ռազմական օդաչուների դպրոցն ավարտելուց հետո մինչև 1960 թվականը ծառայել է օդուժում։ Պաշտոնաթող է եղել ավիացիոն գնդի փոխգնդապետի կոչումով։ Եղել է սպիտակ ֆինների դեմ պատերազմի և Հայրենական մեծ պատերազմի մասնակից։ Կռվել է Հյուսիս-արևմուտքում, Ղրիմում, Դոնսկոյում, Ստալինգրադում, Կենտրոնական ճակատում և Բելառուսի առաջին ճակատներում։ Ծանր վիրավորվել է։ Պարգևատրվել է բազմաթիվ մարտական շքանշաններով և մեդալներով։                  
1967 թվականից մասնակցել է ցուցահանդեսների։ 1968 թվականից եղել է Լենինգրադի նկարիչների միության անդամ։ Նկարել է մարտանկարներ, ժանրային կոմպոզիցիաների ռազմական և պատմա-հեղափոխական թեմաներով և դիմանկարներ։ Տասնմեկ տարի ղեկավարել է սպաների շրջանային տանը կից գեղարվեստական ստուդիան։ Նրա ստեղծագործություններից են «Հոկտեմբերի առաջին օրերը» (1970 թվական), «Տագնապ. էսկադրիլիաների մայորի հրամանատար Իվան Տարանը» (1971 թվական), «Վաղը ճակատում» (1977 թվական), «Զավթիչները» (1978 թվական), «Պրոդրազվյորստկան» (1984 թվական), «Լրաբերները» (1991 թվական), «Սպասումը» (1994 թվական) և այլ նկարներ։  Իվան Կալյասկինի ստեղծագործությունների ցուցահանդեսները կայացել են 1974 թվականին, 1976 թվականին և 1977 թվականին, Լենինգրադում։     
Իվան Կալյասկինը մահացել է 1997 թվականի դեկտեմբերի 17-ին, Պետերբուրգում՝ 85 տարեկան հասակում։ Նրա ստեղծագործությունները պահվում են Ռուսաստանի և այլ երկրների թանգարաններում և մասնավոր հավաքածուներում։   


== Ծանոթագրություններ ==


== Աղբյուրներ ==
По родной стране. Выставка произведений художников Ленинграда. 50 Летию образования СССР посвящается. Каталог. Л., Художник РСФСР, 1974. С.14.
Справочник членов Ленинградской организации Союза художников РСФСР. Л., Художник РСФСР, 1987. С.54.
Художники народов СССР. Биобиблиографический словарь. Т.4. Кн.2. СПб., 1995. С.120.
Связь времен. 1932—1997. Художники — члены Санкт — Петербургского Союза художников России. Каталог выставки. СПб., 1997. С.288.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. London, Izomar Limited, 1998.
Мы помним… Художники, искусствоведы — участники Великой Отечественной войны. М., Союз художников России, 2000. С.125-126.
Иванов С. Неизвестный соцреализм. Ленинградская школа. СПБ., НП-Принт, 2007. С.18, 396, 397, 402-404. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., Первоцвет, 2007. С.98.